
ÅRSMØTE 

SKIHYTTA I MARKA

SØNDAG 10. FEBRUAR 2012 KL.19.00

Sakliste for årsmøte 10. februar 2013
1. Åpning

2. Godkjenning av innkalling og sakliste

3. Valg av ordstyrer og møtereferent

Hovedstyret har annonsert årsmøtet i Leksdalsnytt i desember 2012. Saksdokumenter er levert i postkassene i Leksdal mandag 4. Februar. Påminning om årsmøtet ble annonsert i Verdalingen tirsdag 5. februar. 

4. Årsmeldinger
Årsmelding for Leksdal IL 2012 er vedlagt.
5. Regnskap
Sluttregnskap 2012 og anleggsbudsjett er vedlagt. 
6. Medlemskontingent 
Styret foreslår for årsmøtet at medlemskontingenten endres for 2014.

Kontingent familie


kr 400,-

Kontingent enkeltmedlemskap 
kr 200,-

Familiemedlemskap omfatter familiemedlemmer opp til 20 år. 

Medlemskontingenten for 2014 blir sendt ut i desember 2013 (giro). 

7. Innkomne saker

8. Budsjett

9. Valg
Valgkomiteens innstilling er vedlagt. 


ÅRSMELDING FOR LEKSDAL IL 2012
Denne årsmeldingen oppsummerer de aktivitetene som medlemmene i Leksdal IL enten har arrangert eller tatt del i det siste året. I meldingen har hovedstyret og de ulike undergruppene sine avsnitt hvor det blir presentert et bredt sett av aktiviteter, som styret mener er bevis for at idrettslaget lykkes med å engasjere og aktivisere bygda.  I det siste avsnittet presenteres noen muligheter vi har for 2013 og videre fremover i tid. Regnskapet for 2012 er vedlagt, sammen med budsjett for 2013. 
Hovedstyret

Hovedstyret i Leksdal IL har etter årsmøtet 12. februar 2012 bestått av

Gunnar R. Ystad

Leder

Dag E. Innhaug 

Nestleder/anleggsleder
Marius Johnsborg

Sekretær

Arnt Aurstad

Kasserer

Gunn Marit Øgstad 
Barneidrettskoordinator
Thomas I. Hallem 
Styremedlem

Lars Børre Hallem
Skigruppa

Ingunn H. Solum

Friidrettsgruppa

Beate Hågensen 

Fotball

I alt har det blitt avholdt 9 styremøter siden forrige årsmøte, referater er lagt inn i idrettslagets protokoll. I oktober ble det også avholdt et ekstraordinært årsmøte for å avklare økonomien knyttet til utbyggingen av Fånetthytta. 
Hovedstyrets rolle er å legge til rette for samarbeid innad i laget, og å sørge for at undergruppene kan gjennomføre sine aktiviteter. I dette ligger det et ansvar for å skaffe til rette inntekter til laget, og å forvalte de midlene som laget allerede rår over. Styret må også påse at idrettslagets statutter blir overholdt. 
Antallet arrangementer som idrettslaget gjennomfører er relativt stabilt fra år til år. Dette tyder på at man har funnet et aktivitetsnivå som er passende. Leksdal IL har i 2012 hatt 324 medlemmer. Dette er en liten økning i forhold til tidligere år. Styret mener at idrettslaget lykkes godt med å gi et godt tilbud til bygdas innbyggere. Foruten de aktivitetene som de ulike undergruppene har gjennomført er idrettslaget engasjert i tre større samarbeidsprosjekt;

Olsokrittet – Den tredje utgaven av Olsokrittet gikk i svært vekslende værforhold, og spesielt turklassen fikk det tøft på terrengdelen i Leksdalsfjella mot Hallemsvollen. Rittet blir arrangert av Stiklestad IL og Leksdal IL med Stiklestad Nasjonale Kultursenter som samarbeidspartner. 246 store og små stilte til start. 
Bulleråsrennet - Det 48. Bulleråsrennet ble arrangert søndag 11. mars. Det ble en heller fuktig affære med til dels kraftig regn nesten hele løpet. Selv om det var mange bløte skiløpere som passerte målstreken var stemningen på topp og det var nesten bare smil å se hos løperne. Der var totalt 508 løpere som fullførte årets renn. 58 løpere stilte i konkurranseklassen.

Hærvolrennet - Det var fine forhold og med 150 løpere på startstreken. 22 løpere stilte i konkurranseklasse. Kort sagt kan vel denne dagen oppsummeres som en fantastisk vinterdag i fjellet, med masse liv og røre rundt skihytta. 
Disse aktivitetene hadde ikke vært mulig å gjennomføre uten en stor dugnadsinnsats og et godt samarbeid med andre idrettslag. Her vil hovedstyre benytte anledningen til å takke de som år etter år stiller opp. Ettersom arrangementene blir større og økonomien vokser i dem, er det viktig å skape en tydelig binding mot hovedstyret i idrettslaget. Dette skal bidra til at formaliteter er på plass og sikre kontinuitet og utvikling i arrangement der deltakelsen er høy.
Dugnader

Å finne tak i personer som kan ta ansvar for smått og stort er en av oppgavene styret bruker mye tid på. Dugnader er svært viktig fordi de gir inntekt og sørger for at idrettslagets anlegg er i orden. 

Kafedriften i Molåna på Stiklestad er en dugnad hvor mange av klubbens medlemmer er involvert. Vi kom ut med en flott omsetning som ga et sluttresultat som var noe høyere enn forrige år, samtidig gikk antall dugnadstimer ned. Selv om dette arbeidet krever betydelig innsats fra laget, utgjør det en vesentlig inntektskilde for oss. Styret har gjennomført en enkel evaluering som peker på en del forbedringspunkter som vi bør ta hensyn til kommende år. 
2012 blir kanskje husket for det året vi startet oppussingen av Fånetthytta. Dette er en stor investering for laget, og svært mange deltar i arbeidet. Hytta kan åpnes for drift igjen i løpet av etterjulsvinteren. 
Siden forrige årsmøte har det ikke lyktes styre å finne tak i noen som kan administrere utbyggingen av skihytta i Marka. Prosjektet er derfor utsatt til kommende år. Styret ser det som en utfordring å gjennomføre både utbyggingen av Fånetthytta og skihytta samtidig. 
Leksdal IL var også i 2012 bidragsytere til TV-aksjonen. I år gikk innsamlede penger til Amnesty International. 
Leksdalil.no
Nettsidene våre har også i år fungert som hovedinformasjonskanal til våre medlemmer. Det har i år vært en liten nedgang i antall visninger i forhold til toppåret 2011. Vi endte til slutt opp på 250281 treff. I tillegg til å være en nyttig informasjonskanal fungerer også nettsidene som et lite arkiv. Alle nyheter som blir publisert blir lagret, og kan være et nyttig oppslagsverk. Vi vil takke Web-ansvarlige for den gode hjemmesiden vi har i laget vårt.
Leksdalsnytt
Leksdalsnytt ble i år som tidligere utgitt 2 ganger. 

Barneidrettskoordinator/Allidrett

Barneidrettskoordinator
Gunn Marit Øgstad

I 2012 ble samarbeidet med Trønderhallen videreført, og idrettslagets medlemmer fikk også i år tilbud om svømming fire fredager på høsten. Dette er fortsatt en populær aktivitet som bør videreføres kommende år. 
Allidretten på skolen startet opp i uke 42 og holdt på helt fram til jul.  Her aktiviseres barn fra 1. klasse og oppover.  For at gjennomføring av allidretten skal gå lettere kan dere være hensiktsmessig å sette opp aktivitetslederkurs for trenere. 
FOTBALLGRUPPA

Styret har bestått av:

Beate Hågensen, leder og sekretær

Hilde Vada Aksnes, kasserer

Arnstein Ekseth, styremedlem

Bjørnar Haugan, styremedlem

Håkon Musum, styremedlem

Torgeir Langåssve, styremedlem

Styret har hatt 5 møter.

Leder har deltatt på driftsstyremøter for Stiklestadhallen.

Det ble holdt oppstartsmøte med trenere/oppmenn i mars, og evalueringsmøte i oktober.

Sportslig:

Siste sesong stilte vi med 2 mygglag, 1 guttelag og 1 mixlag. I serien har vi hatt J 9, G 9, J 11 og Damer Senior 7-er. 2 gutter spilte for Stiklestad G11, og 6 på G 13. J 13 og eldre har spilt for Vuku. Vi har ikke hatt skriftlig samarbeidsavtale med andre klubber denne sesongen. Vi gjennomførte klubbdommer-kurs. Det ble ordnet med treningsoverdeler i Leksdalfargene, slik at spillerne ser mer ut som et lag når de representerer klubben. Årets trenere og oppmenn har fått treningsoverdel fra klubben.

Mygg har hatt samme opplegg som tidligere sesonger; myggturnering på Lyng og Coop-cup.

J 9, G 9 og J 11 har spilt i lokal serie, og deltatt på samme turneringer som Mygg. G 9 har også deltatt på turnering i Henning, og Cageballturnering i Trondheim.

G13 var på Storsjøcup.

Arrangement:

Det ble arrangert bygdeturnering siste helg før skolestart. 8 lag deltok, de aller fleste spillerne kommer fra Leksdal. Lagene er satt sammen av begge kjønn og god aldersblanding. Arrangementet er positivt, og et godt samlingspunkt for bygda. Kan godt utvikles videre.

Også denne sesongen deltok vi på Friidrettsgruppas banestevne med 2 fotballstasjoner. Vi samarbeidet også om avslutningskveld/premieutdeling. Samarbeidet fungerer godt.

Økonomi:

Det ble budsjettert med et betydelig overskudd denne sesongen, fordi vi så at vi ville få betydelig reduserte utgifter når vi ikke skulle dekke utgifter til samarbeidslag, og selv ville ha få lag denne sesongen. Samtidig ville vi opprettholde de faste dugnadene. Den største inntektskilden er fremdeles vaktholdet i Amfiet under Olsok. Sponsorinntekt utgjør også en betydelig del. Vi fikk ikke til kornbandsalg i år pga dårlig kornhøst. For å kompensere kjøpte vi inn 100 Enjoy fordelsguider som hadde salgsstart 1/12. Det meste av inntektene fra salget vil imidlertid føres på regnskapet for 2013.

Banen:

I flere år har det vært et problem at gressbanen stenges pga at den er for våt. Det ble vedtatt på hovedstyremøte, sammen med representanter fra banekomiteen, at det skal gjøres betydelig arbeid for å utbedre hovedbanen. Det er nedsatt komite som skal utarbeide forslag til tiltak.
Friidrettsgruppa
Styret har i 2012 bestått av:

Leder: Ingunn Hallem Solum

Nestleder: Hilde Mari Musum

Sekretær: Hanne Lene Balgaard

Kasserer: Beate Kippe

Styremedlem: Fred Bjørnebo

Friidrettsgruppa har i år avholdt to styremøter.

Aktiviteter i løpet av året

4. mai – Klubbkarusell i terrengløp, Sausveet.

20. mai – Klubbkarusell i terrengløp og trimbingo, Elvepromenaden.

14. juni – Tur til Tjelderknoppen.

17. juni – ”Friidrettens dag”, skolen.

2. september – Klubbmesterskap i terrengløp, Kjesbuvatnet.

13. september – Aktivitetskveld sammen med fotballgruppa, skolen.

På terrengløpene har mellom 20 og 25 personer stilt til start, og her har den aller yngste garde vært godt representert, noe som lover godt for framtida.

”Leksdal på tvers”

Nytt av dette året var ”Leksdal på tvers”.  2. Pinsedag gikk turen fra Kjesbuvatnet og ned til Leksdalsvatnet (grillhytta ved Elvepromenaden). Her var det både trim og konkurranseklasse, og to sprekinger løp hele turen. Det var bra oppmøte av både store og små til tross for litt hustrig vær og ei skikkelig haglskur. Det var saftstasjon på Sausveet og ved målgang vanket det en medalje på barna og varm kaffe i grillhytta til de voksne. 
I juni arrangerte vi ”Friidrettens dag” under mottoet ”kom og prøv!” Her fikk barna prøve seg på ulike friidrettsaktiviteter og fikk medalje og fine T-skjorter fra Friidrettsklubben.

Trimkasser

I sommer har vi hatt 12 trimkasser rundt omkring i bygda og på fjellet. Totalt er det registrert ca 5000 besøk. Flest besøk var det på trimkassen på Musemsåsen. Og i alt 4personer mottok premie for å ha besøkt alle trimkassene.

St. Olavsloppet

Leksdal IL hadde med lag i St. Olavsloppet også i år. Og i alt 43 løpere deltok i turen fra Trondheim til Østersund. Laget kom i år på 90.plass med tida 26.22.55. Leksdal IL hadde også en gjeng som hjalp til i forbindelse med vekslingen på Stiklestad. 

Mange leksdalinger har også deltatt på friidrettsstevner, terrengløp og stafetter utenfor bygda i løpet av sesongen, og da som representanter for Verdal Friidrettsklubb. Friidrettsgruppa takker for god oppslutning i året som har gått, og ønsker alle velkommen på nye aktiviteter i 2013. Mange leksdalinger har deltatt på friidrettsstevner, terrengløp og stafetter utenfor bygda i løpet av sesongen og da som representanter for Verdal Friidrettsklubb. Friidrettsgruppa takker for god oppslutning i året som har gått, og ønsker alle velkommen på nye aktiviteter i 2012!

Skigruppa
Leder
 
Lars Børre Hallem

Kasserer
Heidi Totsås

Styremedlemmer: Arild Selseth, Inger Lise Bruheim, Hans Kristian Musum, Asle Aksnes/Tore Øgstad

Skihytta/Fånetthytta 

Skihytta og Fånetthytta har vært åpen i helgene i vintersesongen. Boka ved Fånettvatnet viste en økning i antall besøkende, over 3000 turer er notert i boka ved Fånettvatnet. Dette viser hvilket behov det er for slike turmål og hvilken samfunnsnyttig gjerning som gjennomføres for å legge til rette for trim/trening i Leksdalen.
Skileik/skiskole

Oppstart i januar, med aktivitet hver torsdag hele vinteren.  Mange barn og voksne i skiløypene oppi Marka, tilveksten av nye medlemmer fra sentrumsområdene er veldig positivt for laget. Kveldsmaten i skihytta er fortsatt veldig populær, noe som gjør at vi til stadighet diskuterer utbyggingsbehov. Kveldsmaten er en viktig del av treningene på torsdager, et tilbud med fokus på riktig kosthold og det sosiale samholdet.

Skirenn

03.01 arrangerte vi første klubbrenn for året med 75 deltager. Videre utover vinteren var antall deltakere mellom 75 og 90 pr. renn. Klubbrennene ble arrangert på litt forskjellige måter, noe som virker å være positivt for de fleste. Det er fortsatt plass til flere voksne.

Leksdalsløpere har også dette året vært ute og representert på renn utenfor klubben. Verdalskarusell, kretsrenn, sonerenn, Midt-Norsk, NM, Hovedlandsrenn, Birkebeinerrennet, Flyktningerennet. I NTE-cupen har LIL-løpere også i år bemerket seg høyt oppe på listene.

 Resultater fra samtlige renn finnes under ski på hjemmesida

07.01 arrangerte vi Leksdalsrennet. Arrangementet ble gjennomført under fantastiske forhold, -7 grader, vindstille og som alltid fine løyper.  

Leksdal IL er medarrangør av 2 turrenn, Bulleråsrennet og Hærvolrennet.

Hærvolrennet gikk fra Bjartan til Marka, med innlagt 5 km etter runding på stadion. Anders Høgberg var raskest, selv om han gikk på ski uten festesmurning, staket hele løpet. 

Måneskinnsturen ble arrangert med 80 besøkende, fredag 9. mars. Regn, regn og regn…, men utpå kvelden ble det oppholdsvær og godt skiføre. Takk til arrangørene!

Verdalssamlinga ble arrangert etter samme mal som tidligere. Blommen på lørdag, med leik, stafetter, rulleski og ballspill. Søndag var det langkjør og orientering oppi Vinne. Denne samlinga beviser at det gode samarbeidet mellom klubbene i Verdal er verdt å ta vare på. 

Sentrumssprinten. Over 120 unger i alderen 0-10 år deltok. Dette skirennet arrangerte vi i samarbeid med Coop-Inntrøndelag. Nok en gang en stor takk til løypemannskapene som stilte opp og la snø i gatene på Øra. Dette er en fin markedsføring av sporten og Leksdal il.

Årets samling i nabolandet ble arranger i Vålådalen sist i november. Skulle gjerne hatt mere snø, men det ble likevel en bra samling, med både ski og inneaktiviteter og quiz. En viktig og trivelig start på sesongen.  

Skifte av klubbdrakter

I løpet av vinteren har skigruppa byttet ut sine klubbdrakter. Fargene er lik som før, men draktene har et noe mer moderne design. Og er tydelig laget for fart i skisporet. 

Skigruppa ønsker med dette å rette en stor takk til samtlige som bidrar for å gjøre alt dette mulig. Løypekjørere, trenere, utøvere, foreldre, restaurantfolk, tidtakere, heiagjeng og alle som er med når ting skjer. Lykke til med en ny sesong!

Anlegg

Leder.     Dag Einar Innhaug

Følgende er utført i løpet av 2012, i tillegg til vanlig vedlikehold og drift.

Marka stadion
• Forlenget leieavtale på Marka skistadion med 50 år.

• Byggesøknad for utbygging av skihytta godkjent

• Kjøpt ny hurtiggående oppvaskmaskin i skihytta

Fånetthytta
• Hevet med ca 20cm og støpt nye påler

• Nytt stubbegulv, papp, isolasjon og furugulv, på den nyeste delen

• Byggesøknad på tilbygg godkjent

• Tømmerkasse til tilbygg bestilt og forskuttert

• Tømmerkasse delvis oppsatt
Fotballbanen

• Startet planlegging av opprusting på fotballbane i Nord og Sør
Regnskap og økonomi
Hovedlagets regnskap for 2012 er gjort opp med et underskudd på kr 540147 inkl. renteinntekter. Avdelingsregnskapene viser alle fine overskudd på til sammen kr 46812 så samlet bokført underskudd for laget er kr 493335. Bokført egenkapital er følgelig redusert til kr 261316 pr. 31.12.2012.
Fånetthytta

Det store underskuddet skyldes naturligvis investeringer som er gjort siste året. Opprusting av Fånetthytta har naturlig nok gjort et betydelig innhogg i egenkapitalen. Følgende regnskapsposter vedrørende Fånetthytta er ført i regnskapet for 2012:
Nyanlegg




628886,-

+
Vedlikehold gammel hytte 
  
  
  38536,-

+
Inventar mm


  
  
  15210,-

-
tilskudd sparebankstiftelsen  DNB Nor
100000,-

=
Netto kostnad Fånetthytta 2012

582263,-

Hytta blir etter planen ferdigstilles i løpet av vinteren og det vil påløpe ytterligere ca kr 100000 i utgifter inkl. nødvendig inventar.  Det meste av kostnadene må betraktes som forskuttering. Spillemiddelsøknad er godkjent med et beløp på kr 588000 og forventet momskompensasjon vil utgjøre anslagsvis 60000-80000. Dette er inntekter som vil komme på et senere tidspunkt (spillemidlene kan ta flere år) men alt tyder på at netto kostnadene inkl. kjøpet og utbygginga vil bli overkommelig, anslagsvis kr 150000. Det må betraktes som svært rimelig for den flotte hytta.

Andre poster i regnskapet

Regnskapet viser et samlet overskudd (inkl. avdelingsregnskapene) på om lag kr 80000 om vi korrigerer for Fånetthytta. Det indikerer at løpende drift går bra noe som er betryggende å vite med de store investeringer som tross alt gjøres. Nedenfor er den del av postene kommentert. For øvrig henvises til vedlagte regnskapsrapporter og budsjett.
Medlemskontingent holder seg stabil men også siste året var det en liten økning i medlemsantallet, fra 310 til 324 betalende medlemmer. 

Drifta av Molåna har også i år vært et svært viktig bidrag til årets resultat. Selv om det er en enorm dugnadsinnsats som ligger bak, er det ingen tvil om at det er en viktig inntektskilde for laget. Nettoinntekta var om lag kr 96000 noe som var kr 14000 høyere enn året før. Stiklestad Nasjonale Kultursenter (SNK) leide også teltet vårt for et betydelig beløp siste året så SNK er etter hvert blitt en meget viktig samarbeidspartner for idrettslaget.
Momskompensasjon

Etter en beklagelig glipp året før, fikk vi igjen vår del av momskompensasjonsordningen i 2012.  Idretten og frivillige organisasjoner er tildelt en pott til delvis dekning av momsutgiftene de har. Søknaden er basert på regnskapstall året forut og for vår del utgjorde kompensasjonen om lag kr 35000 i 2012.

Sponsor-/reklameinntektene økte betydelig siste året. I tillegg til de fra år-til-år-avtalene vi har, fikk vi på plass tre større avtaler som alle går over tre år. Vi mener det fortsatt er mulig å utvide denne posten så her må det bare jobbes videre.

Inntekten fra teltutleie økte også mye siste året, bla grunnet før nevnte avtale med SNK. Det har vært diskutert å investere i flere teltseksjoner og satse enda mer på utleievirksomheten, men vi har foreløpig latt det bero. Det kreves mye å drifte en slik virksomhet i stor skala.  Både mannskap, transport, tørkemuligheter osv. er faktorer som setter begrensinger. Å drive utleie i stort omfang ligger vel også på siden av primæroppgavene til laget vårt.

For øvrige kommentarer til regnskap og henvises til avdelingenes årsmeldinger og regnskaps- og budsjettoversikter inkl. anleggsbudsjett.
Veien videre 
Å velge ut hvilke aktiviteter og hvilke anlegg som til enhver tid skal prioriteres er viktig men vanskelig oppgave for laget. Disse valgene skal til en hver tid gi grobunn for en aktiv medlemsmasse og inntektsgrunnlag for klubben. Hovedstyret har i år ikke gjennomført alle tiltak som ble planlagt og budsjettert for i 2012. Hovedstyret går derfor inn for å videreføre en del av disse budsjettpostene til neste år. 
For 2013 mener styret at følgende prioriteringer bør gjøres
· Utbygging av skihytta

· Oppgradere speakeranlegg skistadion 
· Lagerbod skiskyting 
· Innkjøp av stadionur

· Utbedring av løypenett

· Rydde trase til Leirsjøen

· Drenering av gressbanen, i tillegg til noe utbedringsarbeid.
· Oppussing av området rundt badeplassen ved brua, inkludert ny adkomstvei
· Kart over løypenett og trimposter

.
Videre ønsker styret for 2011 at man for kommende år forholder seg til veiledende plan for aktiviteter som ble vedtatt på årsmøtet for to år siden. Dette innebærer blant annet

· En videre markedsføring av Leksdal ILs anlegg

· Samarbeid med andre klubber og organisasjoner

· Utgivelse av Leksdalsnytt 2 ganger i året

· Videre satsning på Leksdalil.no

· Sørge for aktiv bruk av Fånetthytta

· Holdningsskapende arbeid

For at idrettslaget fortsatt skal ha god tilgang på trenere bør man sørge for å sende flere på trenerkurs. Dette gjelder innenfor alle idrettsgrener som idrettslaget driver med. 

Selv om idrettslaget i år har pådratt seg et underskudd i regnskapet må økonomien sies å være god. For at klubben også skal ha denne tryggheten i årene som kommer må man til enhver tid arbeide for å finne nye og sikre eksisterende inntektskilder. 
Leksdal IL vil med dette takke alle medlemmer, dugnadsfolk og andre som har deltatt på arrangement i regi av Leksdal IL i 2012. Vi gleder oss til et nytt år med masse trening og trivsel.
Valgkomiteens forslag til tillitsvalgte i 2013 
	Hovedstyret: 
	
	

	Leder
	Gunnar Rønning Ystad
	Gjenvalg

	Anleggsleder/nestleder
	
	Ny

	Kasserer
	Arnt Aurstad 
	Ipv.

	Sekretær
	Marius Johnsborg
	Gjenvalg

	Barneidrettskoordinator
	Gunn Marit Øgstad
	Gjenvalg

	Styremedlem 
	Tomas Iver Hallem
	Ipv.

	
	
	

	Fotballgruppa: 
	
	

	Leder: 
	Arnstein Ekseth
	Ipv i gruppa, ny som leder.

	
	Gøril Sørmo
	Ny

	
	Hilde Vada Aksnes 
	Ipv.

	
	Anne Marthe Aune
	Ny

	
	Håkon Musum
	Ipv.

	
	Helge Martin Holmsberg
	Ny

	
	
	

	Skigruppa: 
	
	

	Leder: 
	Heidi Totsås
	Gjenvalg i gruppa, ny som leder.

	
	Lars Håkon Bjugan
	Ny

	
	Sten Solum
	Ny

	
	Arild Selseth
	Ipv.

	
	Hans Kristian Musum
	Ipv.

	
	Tore Øgstad
	Ipv.

	
	
	

	Friidrett:
	
	

	Leder: 
	Ingunn Hallem Solum 
	Ipv. i gruppa, gjenvalg som leder

	
	Hilde Mari Musum 
	Ipv.

	
	Randi Skavhaug Hallem
	Ny

	
	Hanne Lene Balgaard
	Gjenvalg

	
	Beate Kippe
	Ipv.

	
	
	

	Banekomite: 
	
	

	Leder: Ansv. Nord. 
	Steinar Tuseth
	Ipv.

	Ansv. Sør 
	Haldor Kippe 
	Gjenvalg

	
	Håkon Musum 
	Ipv.

	
	Roger Tobiassen 
	Ipv.

	
	Anne Jorunn Salthammer
	Ipv.

	
	Helge Martin Holmsberg
	Gjenvalg

	
	Steinar Johansen 
	Ipv.

	
	Jørgen Baumfelder 
	Gjenvalg

	
	
	

	Komite – Vannvittige dager:
	

	
	Snorre Skrove 
	Ipv.

	
	Inger Karmhus 
	Ipv.

	
	+ en repr. fra hovedstyret. 
	

	
	
	

	Løypekomite: 
	
	

	Leder: 
	Tore Aurstad 
	Ipv. i gruppa, gjenvalg som leder. 

	
	Jarle Aurstad 
	Ipv.

	
	Tore Helberg 
	Ipv.

	
	Nils Bruheim 
	Gjenvalg

	
	Karstein Aksnes 
	Gjenvalg

	Web-ansvarlige: 
	
	

	
	Margunn Aksnes 
	Ipv.

	
	Gunhild Okkenhaug Aksnes
	Gjenvalg

	
	Jan Idar Stiklestad
	Ipv.

	
	
	

	Drift og vedlikeholdskomite – bygninger Marka.
	

	Leder: 
	Oddgeir Aksnes
	Ny i gruppa og som leder

	
	Bjørg Haugan 
	Gjenvalg

	
	Kjell Peder Aksnes 
	Gjenvalg

	
	Frode Kjønstad
	Ipv.

	
	Pål Duvsete
	Ipv.

	
	Elen-Mari Marken
	Ipv.

	
	
	

	Tidtakerkomite: 
	
	

	
	Kjell Johan Hermann
	Ny

	
	Elisabeth Wehn Liljevold
	Ny

	
	Gunnar Hermann
	Ipv.

	
	Randi Selnes 
	Ipv.

	
	Odd Tore Pedersen 
	Gjenvalg

	
	Kjell Peder Aksnes 
	Gjenvalg

	
	Wenche Dybvadskog 
	Gjenvalg

	
	Jon Ivar Kjelvik
	NY

	
	Knut Gran
	Ipv.

	
	Hans Kristian Musum
	Ipv.

	
	
	

	Leksdalsnyttkomite: 
	
	

	
	Tone Elisabeth Berg
	Ny

	
	Mona Stiklestad
	Gjenvalg

	
	
	

	Juletrådkomite: 
	
	

	Leder: 
	Terje Aksnes 
	Ipv. i gruppa, gjenvalg som leder. 

	
	Harald Tuseth
	Ipv.

	
	Knut Aksnes 
	Gjenvalg

	
	Nils Hallem
	Ipv.

	
	Stein Arne Stiklestad
	Ipv.

	
	
	

	
	
	

	
	
	

	Olsokrittkomite:
	
	

	
	Snorre Skrove
	Ipv.

	
	Sten Solum
	Gjenvalg

	
	Oddgeir Aksnes
	Gjenvalg

	
	
	

	Bulleråskomite:
	
	

	
	Bente Aksnes
	Ny

	
	Arnt Aurstad
	Ny

	
	+ en repr. fra skigruppa
	

	
	
	

	
	
	

	
	
	

	
	
	

	Restaurantkomite: 
	
	

	Leder: 
	Rita Backer Natvig
	Ipv. i gruppa, gjenvalg som leder

	
	Merete Einarsen 
	Ny

	
	Ragnhild Hermann 
	Gjenvalg

	
	Hilde Vada Aksnes 
	Ipv.

	
	Anne Guri Stornes 
	Ipv.

	
	Nils Hallem 
	Ipv.

	
	Arnfinn Voll
	Ipv.

	
	Oddrun Aurstad 
	Ipv.

	
	Ann Berit Vikhamar 
	Gjenvalg

	
	Inger Taraldsen 
	Gjenvalg

	
	Bente Holmvik 
	Gjenvalg

	
	Ida Kippe 
	Gjenvalg

	
	May Helen Aurstad 
	Ipv.

	
	Per Olav Salthammer
	Gjenvalg. i gruppa, gjenvalg som nestleder

	
	Åsta Salthammer
	Ipv.

	
	Gunhild Stiklestad
	Gjenvalg

	
	Eli Anita Valbekmo
	Ipv.

	
	
	

	
	
	

	Teltgruppe
	Ketil Aksnes
	Gjenvalg i gruppa og som leder

	
	Odd Tore Pedersen
	Ipv.

	
	Asle Aksnes
	Ipv.

	
	Kent Ove Hårberg
	Ipv.

	
	
	

	Revisorer: 
	Steinar Aksnes 
	Gjenvalg

	
	Joar Aksnes 
	Ipv.

	
	
	

	
	
	

	Valgkomitè:
	
	

	Leder: 
	Erik Stiklestad
	1 år

	
	Inger Lise Bruheim
	1 år

	
	
	2 år – velges på årsmøtet

	
	
	2 år – velges på årsmøtet

